Vera hêrişanê kîmyewîyan ê dewleta tirke û bêvengîya dewletanê Ewropa Berlin û Hannover de çalakîyî ameyî kerdene.
Paytextê Almanya Berlin de endamanê TCŞ û TÊKO-JIN rayîrî trafîkî rê qefilnayî û pankarta bi nuşteyê 'Hêrişê kîmyewî yê Erdoganî yê vera Kurdîstanî vindarnê' kirişte. Ciwanan seba ke bale biancê hêrişan ser dûyê çeqerî verdayî hewa. Ciwanan waşt ke herême de hêrişanê kîmyewîyan ser o cade cigêrayîş bêro kerdene.
Şaristanê Hannoverî yê Almanya de bi çalakîyêke hêrişê kîmyewî ameyî şermezarkerdene. Çalakîye de nameyê Meclîsê Şarî yê Hannoverî ser o Ciwan Çewlikî qisey kerd û pare kerd ke wa çew vera hêrişanê kîmyewîyan bêveng nêmano. Çalakîye bi slogananê sey "Bijî berxwedana gerîla”qedîyaye.
